Virši-A
AS "Virši-A" ir Latvijas energoresursu tirdzniecības uzņēmums. Tas ir dibināts 1995. gadā. Uzņēmuma galvenais birojs atrodas Aizkrauklē. Uzņēmums pārvalda degvielas uzpildes staciju tīklu Virši Latvijā un Lietuvā. Pēc 2022. gada jūnija datiem, ar 68 uzpildes stacijām, tas ir viens no lielākajiem degvielas mazumtirgotājiem Latvijā. "Virši-A" vienīgajam Latvijā ir saspiestās dabasgāzes degvielas (CNG) uzpildes stacijas. Uzņēmums arī tirgo elektroenerģiju. AS "Virši-A" akcijas tiek kotētas Nasdaq Riga biržas alternatīvajā tirgū First North. Lielākie akcionāri (2022. gada decembrī): Jānis Riekstiņš (21,05 %), Jānis Rušmanis (20,88 %), Ruta Plūme (20,85 %), Andris Priedītis (12,83 %), Ilgvars Zuzulis (12,81 %).